b"\n_START_ARTICLE_\nBritisk kolonisering av Amerika\n_START_SECTION_\nBritisk Nord-Amerika\n_START_PARAGRAPH_\nEngelskmennene etablerte kolonier langs \xc3\xb8stkysten av Nord-Amerika fra Newfoundland s\xc3\xa5 langt s\xc3\xb8r som Florida. Innledningsvis ble navnet \xc2\xabVirginia\xc2\xbb, oppkalt etter dronning Elizabeth I, gitt til hele kysten, inkludert det som i dag er canadisk kystlinje og Newfoundland. Tidlige kolonier inkluderte Jamestown grunnlagt i 1607 som var den f\xc3\xb8rste vellykkede engelske kolonien i Nord-Amerika. Popham-kolonien, som ogs\xc3\xa5 ble grunnlagt i 1607 i dagens Maine, ble oppgitt etter ett \xc3\xa5r. Bosetningen i Cuper's Cove ble grunnlagt i Newfoundland i 1610. Plymouth-kolonien ble grunnlagt i 1620, og etter 1620-\xc3\xa5rene ble en rekke kolonier etablert langs den nord\xc3\xb8stlige kysten av Nord-Amerika, inkludert Massachusetts Bay-kolonien, som ble grunnlagt i 1632. De tidlige koloniene bestod av engelske b\xc3\xb8nder og gentlemenn i tillegg til noen innleide utlendinger, hovedsakelig t\xc3\xb8mmerhoggere fra Polen._NEWLINE_Et antall engelske kolonier ble etablert under et system av guvern\xc3\xb8rer som eide landet som ble utnevnt under merkantile kontrakter til engelske aksjeselskaper for \xc3\xa5 grunnlegge og drive bosetningene._NEWLINE_Der var ogs\xc3\xa5 et tidlig mislykket skotsk fors\xc3\xb8k p\xc3\xa5 en koloni ved Dari\xc3\xa9n og den kortvarige koloniseringen av Nova Scotia fra 1629\xe2\x80\x9332 ogs\xc3\xa5 av Skottland._NEWLINE_ i 1685_NEWLINE_England tok ogs\xc3\xa5 over den nederlandske kolonien Nye Nederland, inkludert bosetningen i Ny Amsterdam, som ble omd\xc3\xb8pt til New York i 1664. Sammen med Nye Nederland kom engelskmennene til \xc3\xa5 kontrollere den tidligere Nye Sverige som nederlenderne hadde erobret tidligere. Denne ble del av Pennsylvania. Storbritannia skaffet seg den franske kolonien Ny-Frankrike og den spanske kolonien Florida i 1763. Ny-Frankrike ble Canada. _NEWLINE_I nord handlet Hudson's Bay Company aktivt til seg pels med indianere og hadde konkurrert med franske pelshandlere. Selskapet kom til \xc3\xa5 kontrollere hele nedslagsfeltet til Hudson Bay kalt Rupert's Land. Nedslagsfeltet til Hudson Bay s\xc3\xb8r for den 49. breddegraden gikk til USA i 1818._NEWLINE_Tretten av de britiske koloniene startet et oppr\xc3\xb8r i 1776, hovedsakelig pga. representasjon, lokale lover og skattesaker og etablerte USA._NEWLINE_Storbritannia koloniserte ogs\xc3\xa5 vestkysten av Nord-Amerika, s\xc3\xa6rlig i Oregon sammen med USA fra 1818 til 1846. Koloniene Vancouver Island, grunnlagt i 1849 og Ny-Caledonia, grunnlagt i 1846, ble senere sl\xc3\xa5tt sammen og kalt Britisk Columbia._NEWLINE_I 1867 slo koloniene New Brunswick, Nova Scotia og Provinsen Canada (den s\xc3\xb8rlige delen av dagens Ontario og Qu\xc3\xa9bec) seg sammen til et selvstyrt omr\xc3\xa5de, kalt Canada, innenfor det britiske imperiet. Qu\xc3\xa9bec (inkludert det som i dag er den s\xc3\xb8rlige delen av Ontario) og Nova Scotia (inkludert det som n\xc3\xa5 er New Brunswick og Prince Edward Island) ble erobret fra Frankrike. Koloniene Prince Edward Island og British Columbia sluttet seg til i l\xc3\xb8pet av de neste seks \xc3\xa5rene, mens Newfoundland sluttet seg til i 1949. Rupert's Land og Nordvestterritoriene ble avst\xc3\xa5tt til Canada i 1870. Dette omr\xc3\xa5det best\xc3\xa5r n\xc3\xa5 av provinsene Manitoba (innlemmet etter forhandlinger mellom Canada og en M\xc3\xa9tis provinsiell regjering i 1870), Saskatchewan og Alberta, i tillegg til Nordvestterritoriene, Yukon-territoriet og Nunavut."